EkBass/fiwiki-20250220-pages-articles huggingface dataset:
Liisan lista

Liisan lista on Suomen Pörssisäätiön julkaisema lista suomalaisista pörssiyhtiöistä. Se on muodostettu vertailemalla suomalaisten pörssiyhtiöiden erilaisia tunnuslukuja, jotka liittyvät arvostukseen, kannattavuuteen ja kasvuun. Tunnusluvut tulevat Valuatumilta, joka toteuttaa ratkaisuja osakkeiden analyysiin. Tunnusluvut perustuvat analyytikoiden konsensusennusteisiin ja puolueettomien freelance-analyytikoiden ennusteisiin. Listoilla esitellään yli sadan suomalaisen pörssiyhtiön arvostuslukuja, kasvu- ja kannattavuusnäkymiä. Paremmuusjärjestys syntyy yhtiöiden tunnusluvuista, joita on painotettu eri tavoin. Liisan lista antaa hyvää aineistoa sijoituspäätösten tekoon, mutta se ei anna suoria vastauksia siitä, mihin kulloinkin kannattaa sijoittaa. Liisan lista korvasi suositun Sepon listan sen jälkeen, kun Seppo Saario lopetti listan toimittamisen. __NOTOC__ ==Nimen muita merkityksiä== Kansanedustaja Liisa Jaakonsaari laati 1990-luvun puolivälissä SDP:n käyttöön Liisan listana tunnetun paperin eli listan kymmenestä sosiaalietuudesta, joita SDP halusi leikata vuoden 1995 eduskuntavaalien jälkeen.Eduskunnan pöytäkirja ==Lähteet== *Pörssisäätiö *Plaza.fi ===Viitteet=== ==Aiheesta muualla== * Pörssisäätiön Liisan lista verkossa Luokka:Suomen talous
Tinetto

Tinetto on pieni saari tai oikeastaan luoto Italian rannikolla Ligurianmeressä. Se muodostaa Unescon maailmanperintökohteen yhdessä kahden muun saaren Tinon ja Palmarian sekä Cinque Terren alueen ja Portoveneren kaupungin kanssa. Tinetto sijaitsee hieman Tinon eteläpuolella. Tinettolla ei ole käytännössä kasvillisuutta ollenkaan, mutta saarella on jäänteitä ihmisen toiminnasta. == Historiaa == Saaren länsiosassa on pieni kappeli 500-luvulta ja itäpäässä on apsiksen jäänteet, jonka paikalla oli aiemmin merkittävämpi kirkkorakennus. Saarella sijaitsi luostari, jonka saraseenit tuhosivat 1000-luvulla. == Lähteet == == Aiheesta muualla == * Sitiunesco.it Luokka:Italian saaret Luokka:Unescon maailmanperintökohteet Italiassa Luokka:Liguria
Robert Chesteriläinen

Robert Chesteriläinen (; elänyt 1100-luvulla) oli englantilainen matemaatikko, tähtitieteilijä, kemisti ja arabisti, joka käänsi ensimmäisen tunnetun latinankielisen käännöksen Koraanista. Hänet tunnetaan myös tekemästään käännösvirheestä, jonka seurauksena nykyään matematiikassa käytetään eräälle trigonometriselle funktiolle nimitystä sini. Jotkin lähteet yhdistävät Robert Kettonilaisen Robert Chesteriläiseen, mutta kyseessä voivat olla myös eri henkilöt. == Elämäkerta == Robert Chesteriläinen syntyi 1100-luvun alussa. Kuten tuohon aikaan oli yleistä oppineiden keskuudessa, hänellä on ajan tapaan useita kutsumanimiä. Häntä kutsuttiin seuraavilla nimillä: Robert Retinensis, Robertus Ketenensis, de Ketene, Ostiensis, Astensis, Anglicus, Cataneus, Robert Cestrensis, de Retines ja the Englishman (). Chester-nimi viittaa ilmeisesti hänen opiskelupaikkaansa. Alun perin hänen uskotaan olleen kotoisin Kettonin kylästä, Keski-Englannin Rutlandista. Hänen varhaisesta elämästä ei tiedetä juuri mitään. Hän ja Plato Tibertinus matkustivat 1136 Barcelonaan ja vuonna 1141 hän asui Ebro-joen tuntumassa opiskellen alkemiaa ja astrologiaa hänen läheisen ystävän kroatialaisen filosofin Hermann Dalmatianilaisen kanssa. Chesteriläinen työskenteli myös Pampelonan arkkidiakonina vuonna 1143. Kotimaahansa hän palasi ainakin kahdesti; ensimmäisen kerran vuonna 1147 ja toisen kerran vuonna 1150. Clunyn apotti Petrus Venerabilis vakuutti Robertin ja Hermannin vuonna 1141 opiskelemaan islamin uskoa ja lakia sekä rohkaisi heitä kääntämään Islamin pyhän kirjan Koraanin latinaksi. Pietarin intressinä oli kerätä nuorukaisten työnhedelmät ja käyttää sitä apuvälineenä osoittaakseen muslimien olevan pakanallisia. Käännöstyö vei hänet sivuun hänen matemaattisista ja astrologisista tutkimuksistaan, mutta sai työn valmiiksi vuonna 1143. Robert Chesteriläinen sai toisen suuren käännöstyön valmiiksi 11. helmikuuta vuonna 1144, nimittäin Jabir bin Hayyanin Kitab al-Kimyan, joka on ensimmäinen latinankielinen käännös arabialaisesta alkemiallisesta työstä Länsi-Euroopassa. Hän esitteli algebran länsieurooppalaisille oppineille kääntämällä al-Khwarizmin al-Jabr wa'l-Muqabalah -teoksen. Käännöksen pohjalta matematiikkaan tulivat termit algoritmi ja sini. Jälkimmäinen sana syntyi virheellisen käännöksen kautta. Sanan pohjana on sanskritinkielinen ympyrän jännettä tarkoittava sana jiva. Keskiajalla oli erittäin yleistä, että intialaisia tekstejä käännettiin arabiaksi, ja koska jivalle ei löytynyt arabian kielestä sopivaa vastinetta, lanattiin sana suoraan arabiaan muodossa jiba. Koska arabiaa kirjoitettaessa merkitään vain konsonantit, niin Chesteriläinen tulkitsi sanan olevan jaib, jolla voidaan tarkoittaa merenlahtea. Chesteriläinen käänsi siis jiban latinan merenlahtea tarkoittavalle sanalle sinus. Tämä on pohja nykyisin käytössä olevalle sini- funktion nimelle. Robert Chesteriläisen kuolinpäivää ei tiedetä. == Lähteet == Luokka:Englantilaiset matemaatikot Luokka:Keskiajan henkilöt
Arvi Jovero

Arvi Oras Jovero (vuoteen 1935 Johansson, 25. maaliskuuta 1909 Pori - 8\. huhtikuuta 1948 Vantaa) oli suomalainen puuseppä ja luennoitsija, joka toimi SDP:n kansanedustajana vuosina 1936–1937. Viitattu 1.4.2008. == Elämä == Jovero kävi kansakoulun ja ammattikoulun, jonka jälkeen hän työskenteli Porissa puuseppänä. Vuosina 1931–1932 hän suoritti Työväen Akatemian kurssin ja toimi 1935–1937 Sosialidemokraattisen työläisnuorisoliiton järjestäjänä. Jovero valittiin kansanedustajaksi vuonna 1936, mutta erosi kesken kauden syyskuussa 1937, saatuaan paikan Kulutusosuuskuntien Keskusliiton matkapuhujana Helsingissä. Joveron seuraajaksi eduskuntaan tuli Jussi Malmivuori. Jovero oli presidentin valitsijamies vuosien 1937, 1940 ja 1943 presidentinvaaleissa. Hän työskenteli KK:n luennoitsijana kuolemaansa vuoteen 1948 saakka. Jovero on haudattu Helsinkiin Malmin hautausmaalle. == Perhe == Joveron vanhemmat olivat työmies Johan Gustaf Johansson (1875–1962) ja Hilda Emilia Bonnet (1875–1932). Hänen puolisonsa oli Sylvia Kaarin Kärki (1908–2001), jonka kanssa Jovero avioitui 1937. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Turun läänin pohjoinen vaalipiiri Luokka:Vuonna 1909 syntyneet Luokka:Vuonna 1948 kuolleet
Lauri Sariola

Lauri Arthur (Artturi) Sariola (sukunimi aikaisemmin Sarlin; 3. elokuuta 1887 Humppila - 7\. helmikuuta 1940 Somero) oli suomalainen maanviljelijä, toimittaja ja toimitusjohtaja, joka toimi Maalaisliiton kansanedustajana 1930-luvulla. Sariolan vanhemmat olivat maanviljelijä Kalle Kustaa Sarlin ja Karoliina Knuuttila. Hän kävi kansakoulun ja suoritti 1908 kansanopiston sekä 1910 maamieskoulun. Sariola toimi maanviljelijänä Pusulassa 1910–1917 ja Somerolla 1917–1940. Somerolla hän oli myös Somero-lehden vastaavana toimittajana 1925–1940 ja Someron paloapuyhdistyksen toimitusjohtajana vuodesta 1929. Sariola oli Maalaisliiton kansanedustajana vuosina 1929–1930 ja 1933–1939 edustaen Hämeen läänin eteläistä vaalipiiriä. Hän oli presidentin valitsijamies vuoden 1931 presidentinvaaleissa ja oli jäsenenä Someron kunnanvaltuustossa sekä toimi Someron kunnallislautakunnan esimiehenä. Sariola oli naimisissa vuodesta 1911 Nella Elviira Kiltin kanssa. == Lähteet == * Luokka:Kansanedustajat Luokka:Suomen Keskustan poliitikot Luokka:Someron kaupunginvaltuutetut Luokka:Hämeen vaalipiiri Luokka:Suomalaiset maanviljelijät Luokka:Suomalaiset toimittajat Luokka:Vuonna 1887 syntyneet Luokka:Vuonna 1940 kuolleet
Ariarathes VII Filometor

Ariarathes VII Filometor () oli Kappadokian kuningas vuodesta 116 eaa. tai 111 eaa. vuoteen 101 eaa. Hänen isänsä oli Ariarathes VI Epifanes ja hänen äitinsä oli Pontoksen kuninkaan Mithridates VI:n sisko Laodike. Ariarathes VI:n kuoleman jälkeen Laodike hallitsi Kappadokiaa poikansa ollessa alaikäinen. Laodike meni naimisiin Bithynian kuninkaan Nikomedes III:n kanssa, jonka jälkeen Mithradites ajoi Nikomedeen ja Laodiken maasta. Ariarathes hallitsi tämän jälkeen yksin. Ariarathes vastusti isänsä murhannutta Gordiosta, minkä jälkeen Mithridates antoi murhata hänet ja asetti oman poikansa Ariarathes IX:n valtaistuimelle. == Lähde == * luokka:Kappadokian kuninkaat
Jean Nouvel

Jean Nouvel, koko nimeltään Jean Henri Nouvel, (s. 12. elokuuta 1945 Fumel, Lot-et-Garonne) on ranskalainen Pritzker-palkittu arkkitehti.Jokinen ja Honkala 2000, s. 167 Nouvel halusi alun perin taiteilijaksi, mutta hänen opettajavanhempansa toivoivat vakaampaa uravalintaa, joten kompromissiksi valikoitui arkkitehtuuri. Nouvel on kertonut tajunneensa, että arkkitehti voisi luoda visuaalisia sävellyksiä suoraan kadulle, kaupunkiin ja julkisiin tiloihin. Nouvel voitti 20-vuotiaana ensimmäisen palkinnon kansallisessa kilpailussa ja pääsi opiskelemaan Pariisin taidekorkeakoulu École des Beaux-Artsiin. Nouvel perusti yhdessä François Seigneurin kanssa oman arkkitehtitoimistonsa 25-vuotiaana. Vuonna 1987 valmistuneen Arabimaailman instituutin suunnittelutyö oli Nouvelin läpimurto. Rakennus yhdistää huipputeknologian perinteisiin arabialaisiin koristeaiheisiin. Nouvelin arkkitehtuurille on tyypillistä modernin ja selkeän konstruktiivisen rakenteen saattaminen elävään vuorovaikutukseen tilan ja valon kanssa. Hänen rakennustensa muotokieli ei noudata tiettyä linjaa, vaan on riippuvainen suunnittelukohteen paikasta ja sisällöstä.Jokinen ja Honkala 2000, s. 169 Häntä on toisaalta pidetty vahvana modernismin edustajana. Nouvel on toteuttanut useat projekteistaan yhteistyössä Emmanuel Cattani and Associates -toimiston kanssa. Curl 1999, s. 457 Nouvel on saanut lukuisia kansainvälisesti merkittäviä palkintoja, joiden joukossa ovat Wolfin palkinto (2005) ja Pritzker-palkinto (2008). Nouvel on Ordre des Arts et des Lettres'n komentaja. Nouvelin töiden joukossa ovat pilvenpiirtäjä Torre Agbar (Barcelona), Institut du Monde Arabe (Pariisi) ja Louvre Abu Dhabi (Abu Dhabi). == Kuvagalleria == Kuva:Nemausus.jpg|Nemausus 1 -asuinalue, Nimes (1985–1987) Kuva: Opéra de Lyon - DSC05470.JPG|Lyonin oopperatalon muutos- ja laajennustyöt (1993) Kuva:KKL Luzern. Kultur- und Kongresszentrum Luzern.jpg|Luzernin kulttuuri- ja kongressikeskus (2000) Kuva: Torre Agbar - Barcelona, Spain - Jan 2007.jpg |Torre Agbar/Torre Glòries (2005) Kuva: View of the National Museum of Qatar in 2021.jpg | Qatarin kansallismuseo (2019) == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:Ranskalaiset arkkitehdit Luokka:Pritzker-palkinnon voittajat Luokka:Vuonna 1945 syntyneet Luokka:Elävät henkilöt
Philip Hannan

Philip Matthew Hannan (20. toukokuuta 1913 – 29. syyskuuta 2011 New Orleans, Louisiana) oli yhdysvaltalainen kirkonmies, joka toimi New Orleansin hiippakunnan katolisena arkkipiispana vuosina 1965–1988. Hän sai pappisvihkimyksensä 8. joulukuuta 1939. Washington DC:ssä syntyneellä Hannanilla oli irlantilainen isä. Hän sai Pacem in Terris -palkinnon 1996. Hannan kuoli syyskuussa 2011 neworleansilaisessa saattokodissa. == Lähteet == Luokka:Yhdysvaltalaiset katoliset arkkipiispat Luokka:Vuonna 1913 syntyneet Luokka:Vuonna 2011 kuolleet
Alfred Clifton Hughes

Alfred Clifton Hughes (s. 2. joulukuuta 1932 Boston) on yhdysvaltalainen roomalaiskatolinen arkkipiispa. Hänet vihittiin papiksi Bostonin arkkihiippakuntaan 15. joulukuuta 1957 ja nimitettiin sen vihkipiispaksi sekä Maximiana in Byzacenan titulaaripiispaksi 21. heinäkuuta 1981. Piispaksi vihkiminen seurasi 14. syyskuuta. Pääkonsekraattorina toimi Humberto Sousa Medeiros, jota avustivat Thomas Vose Daily ja John Michael D'Arcy.Catholic- Hierarchy.org: Archbishop Alfred Clifton Hughes 7\. syyskuuta 1993 Hughes nimitettiin Baton Rougen piispaksi, ja hänet asetettiin tähän virkaan 4. marraskuuta. Hänet nimitettiin 16. helmikuuta 2001 New Orleansin koadjuuttoriarkkipiispaksi, ja 3. tammikuuta 2002 hänestä tuli sen arkkipiispa. Hän jäi eläkkeelle 12. kesäkuuta 2009. Hughes opiskeli St. John's Seminaryssa ja täydensi opintojaan Rooman Paavillisessa gregoriaanisessa yliopistossa. == Lähteet == Luokka:Yhdysvaltalaiset katoliset arkkipiispat Luokka:Vuonna 1932 syntyneet Luokka:Elävät henkilöt
Sean Patrick O’Malley

Sean Patrick O’Malley OFM Cap (s. 29. kesäkuuta 1944) on yhdysvaltalainen kirkonmies. Hän on toiminut Bostonin katolisena arkkipiispana vuodesta 2003 ja sai nimityksen kardinaaliksi 24. maaliskuuta 2006. O’Malley sai pappisvihkimyksensä 29. elokuuta 1970. Luokka:Yhdysvaltalaiset kardinaalit Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
Psyclon Nine

Psyclon Nine on vuonna 2000 perustettu yhdysvaltalainen yhtye San Franciscon Bay Area -seudulta. He soittavat pääasiallisesti aggrotech-musiikkia, johon sekoittuvat industrial- ja perinteinen black metal -musiikki. Vuosina 2011–2012 yhtye aloitti keikkailun ja alkoi työstää uutta albumia. == Huhut == Huhujen mukaan yhtyeen laulaja Nero Bellum on huijannut yhtyeen kannattajilta rahaa vuonna 2010 laittamalla Psyclon Nine -teemaisia paitoja ja muita esineitä myyntiin. Yli 40 kannattajan kerrotaan ostaneen tavaroita, mutta ovat sittemmin jääneet ilman niitä. Muut bändin jäsenet kielsivät syytteet huijauksista, laulaja itse ei ottanut kantaa asiaan. Elokuussa 2010 Bellum poisti muut yhtyeen jäsenet muun muassa yhtyeen Myspace-sivustolta, mikä teki hänestä ainoan kauppatavaroista vastuussa olevan henkilön. Lokakuussa 2010 Bellum lisäsi blogiinsa kirjoituksen, jossa hän paljastaa huijauksen ja kertoo tämän tapahtuneen huumeriippuvuuden vuoksi. Kirjoitus kertoo myös, että yhtye olisi lopullisesti hajalla, eikä uutta sisältöä olisi näin ollen luvassa. == Jäsenet == * Nero Bellum – laulu (2000–) * Rotny Ford – kitara, kosketinsoitin (2006–2007, 2008–) * Kylie Megaera – rummut (2011–) * Jon Siren – konerummut (2009–) * Jared Alecto – bassokitara (live, 2012-) * Glitch NIX - kosketinsoitin, syntetisaattori (2013-) === Entiset jäsenet === * Eric Gottesman – syntetisaattori (2000–2006), bassokitara (2004–2006, 2007) * Sevin – syntetisaattori, kosketinsoitin (2006–2008) * Daniel Fox – rummut (2007–2008) * Josef Heresy – syntetisaattori (2000–2008), kitara (2006–2008) * Abbey Nex – rummut (2005–2006), bassokitara (2007–2009) * Vlixx Vaden - kosketinsoitin, syntetisaattori (2009-2009, 2012-2013) == Diskografia == * * * * * * * * == Aiheesta muualla == * Viralliset sivut * Biography on Metropolis Records (US label) * NoiTekk (European label) * Psyclon Nine VampireFreaks- sivustolla Luokka:Yhdysvaltalaiset alternative metal -yhtyeet
John Favalora

John Clement Favalora (s. 5. joulukuuta 1935) on yhdysvaltalainen kirkonmies. Hän toimi Miamin katolisena arkkipiispana vuodesta 1994, kunnes erosi tehtävistään 2010. Favalora syntyi New Orleansissa, Louisianassa, ja sai pappisvihkimyksensä 20. joulukuuta 1961. == Lähteet == Luokka:Yhdysvaltalaiset katoliset arkkipiispat Luokka:Vuonna 1935 syntyneet Luokka:Elävät henkilöt
Keravan keskuskoulu

thumb|250px|Koulun Sibeliuksentien puoleinen julkisivu. Keravan keskuskoulu on Keravalla Keskustan kaupunginosassa sijaitseva peruskoulurakennus, joka ei enää ole koulukäytössä. Se valmistui vuonna 1939, mutta sitä ei otettu heti opetuskäyttöön, koska talvisodan vuoksi koulu otettiin sotasairaalaksi. Varsinainen koulutyö alkoi koulussa syksyllä 1940. Koulun tontilla oli vanha rakennus Sirénin huvila, joka oli pitkään opettajien asuntona. Keskuskoulu on ollut monien kokeilujen oppilaitos ja jo syksyllä 1967 aloitettiin niin sanottu musiikkiluokkaopetus, joka tosin lopetettiin vuonna 1972 eriarvoistavana. Uudelleen musiikkiluokkatoiminta alkoi vuonna 1980, mutta se lopetettiin uudelleen vuonna 2017 syyslukukaudella. Keskuskoulun oppilaat siirtyvät lukuvuodeksi 2017-2018 Kurkelan kouluun Keskuskoulun sisätilaongelmien vuoksi. Syksyllä 2020 koulun ulko-oven eteen kiinnitettyä suojavaneria oli yritetty polttaa. ==Lähteet== Luokka:Keravan peruskoulut Luokka:Keskusta (Kerava)
Francisco Chimoio

Francisco Chimoio (s. 6. joulukuuta 1947) on mosambikilainen roomalaiskatolinen arkkipiispa. Hänet vihittiin kapusiinien papiksi 9. joulukuuta 1979 ja nimitettiin Pemban hiippakunnan johtoon 5. joulukuuta 2000. Piispaksi vihkiminen seurasi 25. helmikuuta 2001. Pääkonsekraattorina toimi Jaime Pedro Gonçalves, jota avustivat Tomé Makhweliha ja Bernardo Filipe Governo.Catholic-Hierarchy.org: Archbishop Francisco Chimoio, O.F.M. Cap. 22\. helmikuuta 2003 Chimoio sai nimityksen Maputon arkkipiispaksi. Chimoio on julistanut vähintään kahden Euroopan valtion valmistavan HIV:llä saastutettuja kondomeja, joiden tarkoituksena on raunioittaa Afrikka. == Lähteet == Luokka:Katoliset arkkipiispat Luokka:Mosambikilaiset papit Luokka:Salaliittoteoreetikot Luokka:Vuonna 1947 syntyneet Luokka:Elävät henkilöt
Javier Margas

Javier Luciano Margas (s. 10. toukokuuta 1969) on chileläinen jalkapalloilija. Hän pelasi Chilen maajoukkueessa 63 ottelua ja teki niissä kuusi maalia vuosina 1990–2000. Hän pelasi neljä ottelua Ranskan MM-kilpailuissa 1998. Copa Américassa hän pelasi vuosina 1991, 1993, 1995 ja 1999. Margas edusti ammattilaistasolla Colo-Coloa, meksikolaista Club Américaa, Universidad Católicaa sekä englantilaista West Ham Unitedia. == Lähteet == Luokka:Chileläiset jalkapalloilijat Luokka:Vuonna 1969 syntyneet Luokka:Elävät henkilöt
Henri Kuitunen

Henri William Kuitunen (s. 2. huhtikuuta 1958 Helsinki) on Steveco Oy:n toimitusjohtaja. Kuitunen oli VR-konsernin pääjohtaja vuosina 1997–2009. Kuitunen on valmistunut oikeustieteen kandidaatiksi Helsingin yliopistosta 1982. Hän meni samana vuonna VR-konserniin kuuluneen Pohjolan Liikenteen palvelukseen lakimieheksi ja henkilöstöpäälliköksi. Hän nousi hallintojohtajaksi, ja 1988 hänestä tuli Valtionrautateiden tavaraliikennejohtaja sekä myöhemmin VR Osakeyhtiön toimitusjohtaja ja 1997 pääjohtaja. Lokakuussa 2008 Kuitunen ilmoitti eroavansa tehtävästään VR Osakeyhtiön pääjohtajana. Hän jatkoi kuitenkin virassaan huhtikuuhun 2009 asti. Vuosina 2010–2011 Kuitunen toimi Caprus Oy:n toimitusjohtajana. 15.1.2012 hän aloitti Steveco Oy:n toimitusjohtajana.Henri Kuitunen Stevecon toimitusjohtajaksi Viitattu 15.3.2013. Henri Kuitusen isä oikeustieteen kandidaatti Mauri Kuitunen oli Autorekisterikeskuksen johtaja. == Lähteet == * Helsingin Sanomat 1.4.2008 s. C5 Onnittelemme * Kuka kukin on 2007, Otava 2006 === Viitteet === Luokka:Suomalaiset juristit Luokka:Suomalaiset yritysjohtajat Luokka:Vuonna 1958 syntyneet Luokka:Elävät henkilöt Luokka:VR-Yhtymä
Bellovakit

Bellovakit () olivat yksi Gallian luoteisosiin asettuneiden belgien voimakkaimmista ja suurilukuisimmista heimoista. Caesarille kerrottiin, että bellovakit pystyivät tarvittaessa varustamaan jopa 100 000 aseistetun miehen armeijan. Bellovakit asuivat Somme- ja Seine-jokien välisellä alueella, ambianien eteläpuolella, itään caleteista ja länteen svessioineista. Bellovakien hallitsema alue käsitti luultavasti nykyisten Beauvaisin ja Senlisin kuntien alueet. Sissisotaan erikoistuneet bellovakit olivat Gallian valloittaneelle Caesarille vaikea vastus. Bellovakeilla oli kaksi tärkeää asutuskeskusta, joita roomalaiset kutsuivat nimillä Bratuspantium ja Caesaromagus (Beauvais). Beauvais’n kaupunki Ranskassa on saanut nimensä bellovakien mukaan. == Lähteet == Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat
Bernard Mohlalisi

Bernard Mohlalisi OMI (16. maaliskuuta 1933 Ha'Malijeng – 24. heinäkuuta 2020 Mazenod) oli lesotholainen roomalaiskatolinen arkkipiispa. Hänet vihittiin papiksi 14. heinäkuuta 1963 ja nimitettiin Maserun arkkipiispaksi 11. kesäkuuta 1990. Piispaksi vihkiminen seurasi 7. lokakuuta. Pääkonsekraattorina toimi Ambrose Battista De Paoli, jota avustivat Paul Khoarai ja Hubert Bucher.Catholic-Hierarchy.org: Archbishop Bernard Mohlalisi, O.M.I. Mohlalisi jäi eläkkeelle 30. kesäkuuta 2009. == Lähteet == Luokka:Katoliset arkkipiispat Luokka:Lesotholaiset papit Luokka:Vuonna 1933 syntyneet Luokka:Vuonna 2020 kuolleet
Gabriel Zubeir Wako

Gabriel Zubeir Wako (s. 27. helmikuuta 1941) on katolisen kirkon sudanilainen pappi. Hän on toiminut Khartumin hiippakunnan arkkipiispana Agostino Baronin seuraajana vuodesta 1981. Hän sai pappisvihkimyksensä 21. heinäkuuta 1963. Wako sai nimityksen kardinaaliksi 21. lokakuuta 2003 ja oli mukana osallistumassa uuden paavin valintaan vuonna 2005. ==Aiheesta muualla== *Catholic-hierarchy.org: Gabriel Zubeir Wako Luokka:Kardinaalit Luokka:Katoliset arkkipiispat Luokka:Sudanilaiset piispat Luokka:Vuonna 1941 syntyneet Luokka:Elävät henkilöt
Evariste Ngoyagoye

Evariste Ngoyagoye (s. 3. tammikuuta 1942) on burundilainen kirkonmies, joka on toiminut Bujumburan arkkihiippakunnan katolisena arkkipiispana vuodesta 2006. Sitä ennen hän oli ollut Bujumburan hiippakunnan johdossa – pelkkänä piispana – vuodesta 1997. Ngoyagoye sai pappisvihkimyksensä 6. tammikuuta 1966 ja toimi ennen Bujumburan hiippakuntaan siirtymistään Bubanzan piispana vuodesta 1980. ==Lähteet== *Catholic Hierarchy Luokka:Katoliset arkkipiispat Luokka:Burundilaiset papit Luokka:Vuonna 1942 syntyneet Luokka:Elävät henkilöt
Raitio (lehti)

Raitio on joukkoliikenneharrastajien tieteellinen ja sitoutumaton aikakausjulkaisu, joka ilmestyy neljästi vuodessa. Lehteä julkaisee Suomen Raitiotieseura ry ja se keskittyy kertomaan kotimaisista ja rajoitetusti myös ulkomaisista raitioteistä ja -vaunuista. Lehti on myös julkaisijayhdistyksen jäsenlehti. Vuodesta 1972 vuoteen 1977 SRS:n artikkelit julkaistiin Resiina- lehdessä. Ensimmäinen numero ilmestyi vuonna 1977. Lehden sisältö tuotetaan harrastajavoimin. Lehden päätoimittajana on 1. lokakuuta 2011 alkaen Daniel Federley. Raitio oli 1980-luvulla nitojalla nidottu nivaska kaksipuolisia, mustavalkoisia A4-monisteita. Nykyään lehti painetaan nelivärisenä kirjapainotekniikalla ja taiton hoitaa ammattilainen, minkä seurauksena lehden ulkoasu on muuttunut huomattavasti. ==Aiheesta muualla== * SRS:n Kotisivut Luokka:Suomalaiset harrastelehdet
Miguel Obando y Bravo

Miguel Obando y Bravo S.D.B. (2. helmikuuta 1926 – 3. kesäkuuta 2018Nicaraguan Cardinal emeritus Miguel Obando dies at 92 ) oli nicaragualainen pappi, joka toimi Managuan hiippakunnan katolisena arkkipiispana vuosina 1970–2005. Hän sai nimityksen kardinaaliksi 25. toukokuuta 1985 ja osallistui uuden paavin valintaan vuoden 2005 konklaavissa. Obando y Bravo vihittiin papiksi 10. elokuuta 1958. Vaikka Obando y Bravon elämäntyö on uskonnon alalla, hän on osallistunut myös politiikkaan. Alun perin osoittamastaan tuesta huolimatta hänestä tuli 1980-luvun alussa äänekäs sandinistihallinnon vastustaja. == Lähteet == *Catholic Hierarchy === Viitteet === Luokka:Nicaragualaiset kardinaalit Luokka:Katoliset arkkipiispat Luokka:Vuonna 1926 syntyneet Luokka:Vuonna 2018 kuolleet
Daniel Edward Pilarczyk

Daniel Edward Pilarczyk (12. elokuuta 1934 – 22. maaliskuuta 2020) oli yhdysvaltalainen pappi, joka toimi Cincinnatin hiippakunnan katolisena arkkipiispana vuodesta 1982 joulukuuhun 2009, jolloin hän siirtyi eläkkeelle. Häntä edelsi Joseph Louis Bernardin. Pilarczyk syntyi Daytonissa ja sai pappisvihkimyksensä 20. joulukuuta 1959. == Lähteet == * Catholic Hierarchy Luokka:Yhdysvaltalaiset katoliset arkkipiispat Luokka:Vuonna 1934 syntyneet Luokka:Vuonna 2020 kuolleet
Metro Radio Arena

Metro Radio Arena on areena Newcastlessa, Englannissa. Aareenalla järjestetään konsertteja ja muita tapahtumia, kuten jääkiekko- ja koripallo-otteluita. Areena käyttävät Newcastle Eagles ja Newcastle Vipers. Areenalle mahtuu konserteissa noin 11 000 katsojaa. ==Aiheesta muualla== * Viralliset internetsivut Luokka:Yhdistyneen kuningaskunnan jäähallit Luokka:Newcastle upon Tynen rakennukset ja rakennelmat
Robert Curl

Robert Floyd Curl, Jr. (23. elokuuta 1933 Alice, Texas – 3. heinäkuuta 2022 Houston, Texas, Yhdysvallat) oli yhdysvaltalainen kemisti ja Ricen yliopiston kemian professori. Hän sai Nobelin kemianpalkinnon vuonna 1996 fullereenin löytämisestä. Curl jakoi palkinnon Harold Kroton ja Richard Smalleyn kanssa. Curl suoritti alemman korkeakoulututkinnon kemiassa Ricen yliopistossa ja hän valmistui vuonna 1954. Filosofian tohtorin arvon hän sai vuonna 1957 Kalifornian yliopistosta Berkeleystä. Fullereenin löytämisen jälkeen Curl tutki muun muassa fysikaalista kemiaa ja kehitti DNA:n sekvensointilaitteistoja. == Lähteet == == Aiheesta muualla == * Curlin omaelämäkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1933 syntyneet Luokka:Vuonna 2022 kuolleet
Milan Kučera

Milan Kučera (s. 18. kesäkuuta 1974) on tšekkiläinen entinen yhdistetyn hiihtäjä, joka kilpaili maailmancup-tasolla vuosina 1992–2002. Kučera debytoi maailmancup-tasolla vuonna 1992 ja saavutti heti ensimmäisessä kisassaan Breiterwangissa 11. tammikuuta 1992 kolmannen sijan normaalikilpailussa. Uransa ensimmäisen ja ainoan voittonsa hän saavutti 18. tammikuuta 1998 Chaux- Neuven normaalikilpailussa, ja maailmancupissa hän ylsi kolme kertaa palkintokorokkeelle. Kokonaiskilpailussa hänen paras sijoituksensa on kauden 1997–1998 yhdestoista sija. Arvokilpailuissa Kučeran parhaat sijoitukset ovat normaalikilpailun neljäs sija Thunder Bayn MM-kisoissa 1995 ja kymmenes tila Ramsaun MM-kilpailuissa 1999. Kilpailu-uransa Kučera päätti Salt Lake Cityn olympiakisoihin 2002. ==Lähteet== * Milan Kučera FIS:n tietokannassa Luokka:Tšekkiläiset yhdistetyn hiihtäjät Luokka:Vuonna 1974 syntyneet Luokka:Elävät henkilöt
Bentsofenoni

Bentsofenoni on aromaattinen yhdiste, jonka molekyylikaava on (C6H5)2CO. Se tunnetaan myös nimillä difenyyliketoni ja bentsoyylibentseeni. Bentsofenonia voidaan valmistaa usealla eri tavalla. Tyypillisimmät tavat ovat difenyylimetaanin hapetus hapella kuparinaftenaattikatalyytin läsnä ollessa tai kromihapolla. Muita tapoja ovat bentseenin ja bentsoyylikloridin välinen Friedel–Crafts-asylointireaktio tai kaliumbentsoaatin kuivatislaus.Yng-Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001 Viitattu 11.08.2013Hardo Siegel & Manfred Eggersdorfer: Ketones, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.08.2013 Se estää ultraviolettisäteilyä vahingoittamasta hajusteita ja värejä. Sitä voidaan lisätä myös muovipakkauksiin UV-suodattimeksi. Sitä käytetään myös polymerointireaktioiden fotoinitiaattorina, hajusteissa hajuaineena ja fiksatiivina, värien, lääkkeiden, maatalouskemikaalien synteesiin ja synteesissä tarvittavien molekyylien, kuten bentsofenonihydratsonin, valmistamiseen. ==Lähteet== == Aiheesta muualla == * *Bentsofenonin käyttöturvallisuustiedote, Sigma Aldrich, viitattu 26.12.2014. *PubChem: Benzophenone *ChemBlink: Benzophenone *
Hetku

Hetku on Suomen Linja-autohistoriallisen Seuran jäsenlehti, joka ilmestyy neljästi vuodessa. Lehden sisältönä on kaikkea linja-autoliikenteeseen ja sen historiaan liittyvää. Lehteä on julkaistu vuodesta 1978. Lehden päätoimittajana on Tom Rönnberg. Hetku oli alun perin mustavalkoinen julkaisu, nykyään lehti painatetaan kirjapainotekniikalla, jonka ansiosta lehden ja kuvien laatu on kohonnut. Lehteä tehdään talkootyönä. ==Lähteet== ==Aiheesta muualla== * Suomen Linja-autohistoriallinen Seura r.y Luokka:Suomalaiset harrastelehdet
Joseph Louis Bernardin

Joseph Louis Bernardin (2. huhtikuuta 1928 – 14. marraskuuta 1996) oli yhdysvaltalainen pappi. Hän oli katolisen kirkon kardinaalina vuodesta 1983. Bernardin toimi Cincinnatin (1972–1982) ja Chicagon (1982–1996) katolisten hiippakuntien arkkipiispana. Bernardin sai pappisvihkimyksensä 26. huhtikuuta 1952. Hänelle myönnettiin Presidential Medal of Freedom ja vuonna 1985 Pacem in Terris -palkinto. Hänen kuolemansa 68 vuoden iässä aiheutti haimasyöpä. Luokka:Yhdysvaltalaiset katoliset arkkipiispat Luokka:Yhdysvaltalaiset kardinaalit Luokka:Presidential Medal of Freedom Luokka:Vuonna 1928 syntyneet Luokka:Vuonna 1996 kuolleet Luokka:Katolinen yhteiskuntaoppi
George Beauchamp

George Beauchamp [biːtʃəm]Ääntämisohje tämän YouTube-videon perusteella. (1899–1941) oli yhdysvaltalainen musiikki-instrumenttien keksijä. Hän patentoi sähkökitaran vuonna 1936. Hän oli myös mukana perustamassa Rickenbacker- yhtiötä, joka on yksi vanhimmista sähkökitaranvalmistajista. ==Lähteet== Luokka:Yhdysvaltalaiset keksijät Luokka:Vuonna 1899 syntyneet Luokka:Vuonna 1941 kuolleet
Wolfgang Linger

Wolfgang Linger (s. 4. marraskuuta 1982 Hall in Tirol) on itävaltalainen ohjaskelkkailija ja kaksinkertainen olympiavoittaja. Linger voitti kaksikon olympiakultaa Torinossa 2006 sekä Vancouverissa 2010. Sotšin olympialaisissa 2014 Linger oli toinen. MM-tasolla Linger on voittanut kaksikon maailmanmestaruuden vuonna 2003, 2011 ja 2012. Vuonna 2003 hän voitti sekajoukkuekilpailun pronssia ja 2013 kaksikon pronssia. Linger voitti EM- kultaa kaksikosta vuonna 2010. Vuonna 2008 hän voitti hopeaa ja vuosina 2004 ja 2014 pronssia. Lisäksi hän on voittanut joukkuekilpailussa hopeaa (2008, 2010) ja pronssia (2004). Hänen veljensä Andreas on myös tunnettu ohjaskelkkailija. ==Lähteet== *FIL:n urheilijaprofiili Luokka:Itävaltalaiset ohjaskelkkailijat Luokka:Itävaltalaiset olympiavoittajat Luokka:Vuonna 1982 syntyneet Luokka:Elävät henkilöt
Buzz! Master Quiz

Buzz! Master Quiz on PSP:n ensimmäinen Buzz!-peli. Peli sisältää yli 3 000 kysymystä ja monia satoja kuvia, ääninäytteitä ja videoleikkeitä. Yhdellä PSP:llä pystyy pelaamaan parhaimmillaan jopa kuusi pelaajaa ja pelissä on myös laaja yksinpelitila, joka sisältää 15 erilaista haastetta. Pelissä on kolme erilaista moninpelitilaa ja kuusi uutta kierrostyyppiä, jotka on nimenomaan suunniteltu PSP:tä varten. == Aiheesta muualla == * Virallinen Buzz! sivusto * Sonyn Buzz! Master Quiz -sivusto Master Quiz Luokka:PlayStation Portable -pelit
Sukellustaulukot

Sukellustaulukot ovat lääketieteellisin keinoin laadittuja sukellusohjeita. Niihin on merkitty valmiiksi etukäteen lasketut suurimmat sukellusajat syvyyksissä 0–51 metriin sekä vaadittavat turvapysähdykset. Kun ihminen tai yleensä lämminverinen olento hengittää ilmaa paineessa, ilman sisältämä happi palaa hiilidioksidiksi ja typpi imeytyy vereen. Määrätyn rajan jälkeen typpeä imeytyy liikaa: jos silloin paine alenee eli sukeltaja nousee liian nopeasti pintaan, vereen imeytynyt typpi alkaa kuohua muodostaen kuplia, jotka voivat tukkia hiussuonia ja hermosolmukkeita aiheuttaen mm. sisäisiä verenvuotoja sekä halvauskohtauksia. Tätä tilaa kutsutaan sukeltajantaudiksi. Sukeltajantaudin voi estää oikealla menettelytavalla; sukellus suunnitellaan huolellisesti: kun tiedetään suurin haluttu syvyys, se etsitään sukellustaulukosta ja samalla nähdään mikä on suurin sallittu alttiinaoloaika eli aika suurimmassa syvyydessä ennen nousuun lähtöä. Juuri pinnasta lähdettäessä asetetaan sukeltajankellon aikarenkaan merkki - oman tottumuksen mukaan - osoittamaan joko lähtö- tai paluuaikaa. Kun alttiinaoloaika lähestyy täyttymistään, aloitetaan nousu vauhdilla enintään 10 metriä/minuutti. Lisäksi jos sukellus on ollut yli 10 metrin syvyyteen tehdään 3 metrin syvyydessä viiden minuutin turvapysähdys. Syvemmillä sukelluksilla on omat tarkkaan lasketut turvapysähdyksensä. Kohtuullisen hyvä nyrkkisääntö on "Ei yli 50" -sääntö: sen mukaan sukellusaika ja syvyys eivät saa ylittää lukua 50 eli 10 metriä - 40 minuuttia, 15 metriä - 35 minuuttia, j.n.e. Tämä laskutapa matalissa syvyyksissä jopa alittaa sukellustaulukkojen ajat ja on siis kohtuullisen turvallinen. Sukellustaulukoina käytettiin aiemmin Yhdysvaltain laivaston kehittämiä US Navy -taulukoita, mutta ne aiheuttivat välillisesti liikaa ongelmia, koska ne oli kehitetty käyttäen koehenkilöinä huippukuntoisia miehiä. Siksi taulukot uusittiin noin vuonna 1985, ja niitä on tarkastettu pari kertaa sen jälkeen. Sukellustietokoneen suosion kasvaessa taulukot ovat tahtoneet jäädä taka-alalle, joskin on havaittu että sukeltajantaudit ovat lisääntyneet samassa suhteessa. ==Lähteet== * * == Aiheesta muualla == * Nousutaulukot 2000 pdf Luokka: Sukellusvarusteet
Andreas Linger

Andreas Linger (s. 31. toukokuuta 1981 Hall in Tirol) on itävaltalainen ohjaskelkkailija ja kaksinkertainen olympiavoittaja. Linger voitti kaksikon olympiakultaa Torinossa 2006 sekä Vancouverissa 2010. Sotšin olympialaisissa 2014 Linger oli toinen. MM-tasolla Linger on voittanut kaksikon maailmanmestaruuden vuonna 2003, 2011 ja 2012. Vuosina 2003 ja 2013 hän oli voittamassa pronssia myös sekajoukkuekilpailussa. Linger voitti EM-kultaa kaksikosta vuonna 2010. Vuonna 2008 hän voitti hopeaa ja vuosina 2004 ja 2014 pronssia. Lisäksi hän on voittanut joukkuekilpailussa hopeaa (2008, 2010) ja pronssia (2004). ==Lähteet== *FIL:n profiili Luokka:Itävaltalaiset ohjaskelkkailijat Luokka:Itävaltalaiset olympiavoittajat Luokka:Vuonna 1981 syntyneet Luokka:Elävät henkilöt
Seiji Ogawa

Seiji Ogawa (, s. 1934 Japani) on toiminnallisen magneettikuvauksen syntymiseen johtaneesta pioneerityöstään tunnettu tutkija. Hän työskenteli kolmen vuosikymmenen ajan Bell- laboratorioissa New Jerseyssä, Yhdysvalloissa. Ogawa on saanut työstään useita kansainvälisiä huomionosoituksia, muun muassa arvostetun Japani-palkinnon vuonna 2003. 1.4.2008 Seiji Ogawa sai järjestyksessään toisen Olli V. Lounasmaan muistopalkinnon Teknillisessä korkeakoulussa. ==Lähteet== *tkk.fi, Seiji Ogawalle Olli V. Lounasmaan muistopalkinto Luokka:Japanilaiset tieteilijät Luokka:Vuonna 1934 syntyneet Luokka:Elävät henkilöt
Ohjaskelkkailun maailmanmestaruuskilpailut 2003

Ohjaskelkkailun maailmanmestaruuskilpailut 2003 järjestettiin Siguldassa, Latviassa. Kilpailut olivat järjestyksessään 34. lajin maailmanmestaruuskilpailut. ==Miesten yksinkelkkailu== Mitali Urheilija Kultaa Armin Zöggeler Hopeaa Mārtiņš Rubenis Pronssia Reiner Margreiter ==Naisten yksinkelkkailu== Mitali Urheilija Kultaa Sylke Otto Hopeaa Silke Kraushaar Pronssia Barbara Niedernhuber ==Miesten kaksikko== Mitali Urheilija Kultaa (Andreas Linger, Wolfgang Linger) Hopeaa (Tobias Schiegl, Markus Schiegl) Pronssia (Patric Leitner, Alexander Resch) ==Sekajoukkue== Mitali Joukkue Kultaa (Georg Hackl, Sylke Otto, Patric Leitner, Alexander Resch) Hopeaa (Mārtiņš Rubenis, Anna Orlova, Zigmars Berkolds, Sandris Berzins) Pronssia (Reiner Margreiter, Sonja Manzenreiter, Wolfgang Linger, Andreas Linger) ==Mitalitaulukko== Sijoitus Maa Kulta Hopea Pronssi Mitalien määrä 1\. 2 1 2 5 2\. 1 1 2 4 3\. 1 0 0 1 4\. Latvia 0 2 0 2 ==Lähteet== *Miesten yksinkelkkailun maailmanmestarit *Miesten kaksikon maailmanmestarit *Sekajoukkueen maailmanmestarit *Naisten yksinkelkkailun maailmanmestarit 2003 Luokka:Vuoden 2003 urheilu Luokka:Latvian urheilu Luokka:Sigulda
Hannah Montana (täsmennyssivu)

Hannah Montana voi tarkoittaa: == Televisiosarja == *Hannah Montana, Disney Channelin televisiosarja **Hannah Montana, sarjan päähenkilön Miley Stewartin alter ego. Hahmoa esittää Miley Cyrus. **Luettelo sarjan jaksoista **Hannah Montana (1. tuotantokausi) **Hannah Montana (2. tuotantokausi) **Hannah Montana (3. tuotantokausi) **Hannah Montana (4. tuotantokausi) == DVD:t == *Hannah Montana: Livin' the Rock Star Life!, ensimmäinen Hannah Montana DVD. *Hannah Montana: Pop Star Profile tai Hannah Montana: Behind The Spotlight Isossa-Britanniassa, toinen Hannah Montana DVD. *Hannah Montana: Life's What You Make It, kolmas Hannah Montana DVD. *Hannah Montana: One in a Million, neljäs Hanna Montana DVD. Suomeksi ilmestyneet DVD:t *Hannah Montana 1: Rokkitähden salaisuus == Elokuvat == *Hannah Montana & Miley Cyrus: Best of Both Worlds Concert, kuvattu elokuva Hannah Montanan konserttikiertueelta. *Hannah Montana: The Movie, sarjaan pohjautuva elokuva, joka sai ensi-iltansa aikaisin 2009. ==Musiikki== Soundtrack-levyt *Hannah Montana soundtrack, 1. tuotantokauden soundtrack *Hannah Montana 2: Meet Miley Cyrus, 2. tuotantokauden soundtrack sekä Miley Cyrusin debyyttialbumi. *Hannah Montana 3, 3. tuotantokauden soundtrack *Hannah Montana 4, 4. tuotantokauden soundtrack *Best of Both Worlds Concert, soundtrack The Best of Both Worlds Tour -elokuvasta Erikoisalbumit *Hannah Montana Holiday Edition, erikoisalbumi *Hannah Montana Special Edition, erikoisalbumi *Hannah Montana 2: Rock Star Edition, erikoisalbumi Karaokealbumit *Hannah Montana: Disney's Karaoke Series, karaokealbumi, joka sisältää monia Hannah Montanan kappaleita ==Konsertit== *Hannah Montana: Live in London (Miley Cyrus on Hannah Montana) *Best of Both Worlds Tour, vuosien 2007/2008 konserttikiertue, sisältää yli 56 esiintymistä ==Videopelit== *Hannah Montana (videopeli) *Hannah Montana: Spotlight World Tour *Hannah Montana: Music Jam
Rihmakrotti

Rihmakrotti eli rihmaeväkrotti (Caulophryne jordani), jota tavataan kaikissa valtamerissä 1 510 metrin syvyyteen asti on tyypillinen syvänmeren krottikala pyöreine ruumiineen ja suurine kitoineen. Ominaispiirteisiin kuuluvat myös pitkiksi rihmoiksi venyneet selkä- ja peräevän ruodot. Sukupuolet on helppo erottaa toisistaan. Naaras voi kasvaa 20 cm:n pituiseksi ja koiras 1,6 cm:n pituiseksi. Täysikasvuisilta naarailta puuttuvat vatsaevät ja koiraaltakin ne surkastuvat kun se pureutuu kiinni naaraaseen. Kohdatessaan naaraan koiras pureutuu siihen loppuiäkseen kiinni jolloin sen kaikki elimet sukupuolielimiä lukuun ottamatta surkastuvat ja se saa ravintonsa naaraan verenkierrosta. == Ravinto == Rihmakrotti on kaikkiruokainen, sille kelpaavat kaikki eläimet jotka vain mahtuvat suuhun. == Lähteet == * * Amonline.net === Viitteet === Luokka:Krottikalat
Savoijin kuninkaallisen suvun asuinrakennukset

Savoijin kuninkaallisen suvun asuinrakennukset on Unescon maailmanperintöluettelon kohde, johon kuuluu useita Savoijin kuningashuoneen rakennuttamia rakennuksia Torinossa ja sen ympäristössä Torinon metropolikaupungin alueella. Rakennusten historia alkoi vuonna 1562, jolloin Savoijin kuningashuoneen hallitsija Emmanuel Philibert päätti siirtää edustuspaikkansa Chambérystä Torinoon. Ruhtinaskunnan uusi pääkaupunki oli vielä tuolloin pieni linnoitettu keskiaikainen kaupunki, jossa renessanssin kulttuurinen vaikutus ei ollut vaikuttanut. Emmanuel Philibertin ja hänen seuraajiensa 1600- ja 1700-lukujen rakennusprojektien ansiosta Torinon kaupunki sai sen barokkileimansa. == Rakennukset == === Torinossa === *Torinon kuninkaallinen palatsi *Palazzo Chiablese *Kuninkaallinen asevarikko (Armeria Reale) ja kuninkaallinen kirjasto (Biblioteca Reale) *Palazzo della Prefettura (entinen valtion kanslia) *Valtion arkisto *Entinen sotilasakatemia *Ratsastuskoulu ja tallit *Rahapaja (Regia Zegga) *Torinon kuninkaallisen teatterin julkisivu (Teatro Regio) *Palazzo Madama *Palazzo Carignano *Castello del Valentino *Villa della Regina === Lähiympäristössä === *Rivolin linna (Castello di Rivoli, Rivolin kunnassa) *Moncalierin linna (Castello di Moncalieri, Moncalierin kunnassa) *Reggia di Venaria Reale (Venaria Realen kunnassa) *Borgo Castello nel parco de La Mandria (Venaria Realen kunnassa) *Palazzina di caccia di Stupinigi (Nichelinon kunnassa) *Castello ducale di Agliè (Aglièn kunnassa) *Racconigin kuninkaallinen linna (Castello Reale di Racconigi, Racconigin kunnassa) *Pollenzon linna (Castello di Pollenzo, Bran kunnassa) *Govonen linna (Castello di Govone, Govonen kunnassa) == Lähteet == Luokka:Unescon maailmanperintökohteet Italiassa Luokka:Italian rakennukset ja rakennelmat Luokka:Piemonte
Imiinit

Imiini on funktionaalinen ryhmä tai kemiallinen yhdiste, joka sisältää hiili- typpi-kaksoissidoksen March Jerry; (1985). Advanced Organic Chemistry reactions, mechanisms and structure (3rd ed.). New York: John Wiley & Sons, inc. ISBN 0-471-85472-7. Imiinin muodostumisen mekanismi alkaa primaarisen nukleofilisen amiinin additiolla aldehydin tai ketonin elektrofiiliseen karbonyylihiileen. Syntynyttä tetraedristä välituotetta kutsutaan hemiaminaaliksi. Hemiaminaalin hapen protonointi johtaa veden lohkeamiseen ja typen stabiloiman karbokationin ja iminiumionin muodostumiseen. Kun typpi deprotonoituu, saadaan neutraali imiini. Amiinin additio on nopein lievästi happamissa olosuhteissa (pH 5). Jos imiinin typpiatomiin on liittynyt happiatomi (R3=OH tai OR),on kyseessä oksiimi. Jos imiinin typeen on liitynyt toinen typpiatomi (R3=NR ), on yhdiste puolestaan nimeltään hydratsoni. == Lähteet == == Aiheesta muualla == *Amiinin nukleofiilinen additio *IUPAC Gold Book: Imines Luokka:Funktionaaliset ryhmät
Alba Madonna

Alba Madonna on italialaisen täysrenessanssiajan taiteilijan Rafaelin maalaus, joka kuvaa Neitsyt Mariaa, Jeesusta ja Johannes Kastajaa Italian maaseudulla. Johannes Kastaja kannattelee ristiä, josta Jeesus-lapsi pitää kiinni. Kaikki kolme hahmoa katsovat ristiä. Johannes Kastaja on kuvattu pukeutuneena kamelinnahkaan. Vuonna 1511 valmistunut maalaus on läpimitaltaan 94,5 cm. Aikansa tapaan se on maalattu pyöreälle taustalle. Luokka:Renessanssin maalaukset Luokka:Italialaiset maalaukset Luokka:1511
The Best of Both Worlds

The Best of Both Worlds tai Best of Both Worlds voi tarkoittaa: * Best of Both Worlds, Midnight Oil -yhtyeen albumi vuodelta 2004 * Best of Both Worlds Tour, Hannah Montana -televisiosarjan Miley Cyrusin Pohjois-Amerikan konserttikiertue vuosina 2007–2008 * The Best of Both Worlds, Van Halen -yhtyeen kokoelma-albumi vuodelta 2004 * ”The Best of Both Worlds”, Hannah Montana -televisiosarjan tunnuskappale * The Best of Both Worlds, Marillion- yhtyeen kokoelma-albumi vuodelta 1997 * The Best of Both Worlds, R. Kellyn ja Jay-Z:n yhteisalbumi vuodelta 2002 * ”Best of Both Worlds”, kappale Van Halenin vuonna 1986 ilmestyneeltä albumilta 5150 * Hannah Montana & Miley Cyrus: Best of Both Worlds Concert, elokuvatallenne Hannah Montana -tähti Miley Cyrusin konsertista.
Oksiimit

Oksiimi on kemiallinen yhdiste, jonka yleinen kaava on R1R2CNOH, missä R1 on orgaaninen ryhmä ja R2 on vety tai orgaaninen ryhmä. Jos R2 on vety, on kyseessä aldoksiimi (), ja jos R2 on orgaaninen ryhmä, on kyseessä ketoksiimi (). Oksiimeja muodostuu hydroksyyliamiinin reagoidessa aldehydien tai ketonien kanssa. Oksiimit voivat muodostaa suolankaltaisia yhdisteitä sekä happojen että emästen kanssa. Oksiimit ovat asetyylikoliiniesteraasientsyymin aktivaattoreita. == Oksiimeja == * Aldikarbi eli 2-metyyli-2-(metyylitio)propanaali-O-((metyyliamino)karbonyyli)oksiimi, C7H14N2O2S, CAS-numero 116-06-3 * Obidoksiimi == Lähteet == == Aiheesta muualla == * IUPAC Goldbook: Oximes Luokka:Funktionaaliset ryhmät
The Best of Both Worlds (kappale)

"The Best of Both Worlds" on kappale, jonka on tehnyt Miley Cyrusin kuvitteellinen hahmo Hannah Montana Disney Channelin suositussa televisiosarjassa Hannah Montana. Kappale on sarjan tunnuskappaleena ja Miley Cyrus on sanonut "Kun ihmiset ajattelevat Hannah Montanaa, heille tulee mieleen kappale 'The Best of Both Worlds'." ==Tietoa== Kappale kertoo kaksoiselämästä. Siinä kerrotaan "Kuka ajattelisi minunlaiseni tytön olevan megatähti". Televisiosarjassa Miley Stewartilla (Miley Cyrus) on salaisuus. Hän on maailman suosituin poptähti, Hannah Montana. Miley haluaisi olla normaali, mutta se on vaikeaa kun on iso salaisuus. ==Listasijoitukset== "The Best of Both Worlds" oli iso hitti Radio Disneyllä, missä se saavutti ensimmäisen sijan. Syyskuussa 2006, vähän ajan päästä Hannah Montanan ensiesityksestä, kappale pääsi Billboard Hot 100 -listalle 92. sijalle ja tippui seuraavalla listaviikollaan. Kappale oli Britannien singlelistalla 43. sijalla huhtikuussa 2007. Lista (2006/2007) Sijoitus Irlanti 17 Portugali 34 Iso-Britannia 43 US Billboard Hot 100 92 US Billboard Pop 100 71 Luokka:Hannah Montana Luokka:Yhdysvaltalaiset pop rock -kappaleet Luokka:Vuoden 2006 kappaleet Luokka:Tunnusmusiikki
Lappeenrannan joukkomurha

Lappeenrannan joukkomurha tapahtui Suomen sisällissodan aikana 25. huhtikuuta 1918. Lappeenrannan punakaartin etsivä osasto ja joukko porilaisia punakaartilaisia ampuivat 23 valkoista vankia Saimaan jäälle ja upottivat ruumiit avantoon ennen kuin punakaarti poistui kaupungista. Kuolemantuomion miehille oli Marko Tikan mukaan antanut Lappeenrannan punakaartin tiedusteluosaston päällikkö Emil Kuutti. Teloitusta johtivat punaiset etsivät Ernesti Palen ja Viktor ”Viki” Kääriäinen sekä komissaari Antti Kuukka. Yksi teloitettavista, maanviljelijä Matti Mansikka haavoittui käteen ja onnistui pakenemaan. Valkoiset teloittivat ampujista ainakin Palenin ja Kuukan kesällä 1918. ==Lähteet== * Luokka:Punainen terrori Luokka:Joukkosurmat Suomessa Joukkomurha Luokka:Etelä-Karjalan historia
Karbonyyliryhmä

Karbonyyliryhmä on orgaanisessa kemiassa funktionaalinen ryhmä, jossa hiili- ja happiatomi ovat kiinnittyneet toisiinsa kaksoissidoksella. Karbonyyliryhmä voi esiintyä molekyyleissä sellaisenaan, kuten ketoneissa, tai olla osa jotain isompaa funktionaalista ryhmää, kuten karboksyylihapoissa osa karboksyyliryhmää (-COOH) tai estereissä osa esteriryhmää (-COO-). Alla olevassa taulukossa on esitetty funktionaalisia ryhmiä, jotka sisältävät karbonyyliryhmän. Karbonyyliryhmä antaa näille yhdisteelle niille ominaisen kemiallisen luonteen. Yhdisteryhmä Aldehydit Ketonit Karboksyylihapot Esterit Amidit Enonit Happokloridit Anhydridit Rakenne 'Rakennekaava RCHO RCOR' RCOOH RCOOR' RCONHR' RC(O)C(R')=CRR RCOCl (RCO)2O ==Karbonyyliryhmän rakenne== Karbonyyliryhmän hiili- ja happiatomi ovat sp2-hybridisoituneet, joten niillä on kolme sp2-orbitaalia, joista yhdellä ne muodostavat σ-sidoksen ja p-orbitaaleilla π-sidoksen, aivan kuten alkeeneissa. Hapen kaksi vapaata elektroniparia miehittävät jäljellä olevat sp2-orbitaalit. Karbonyyliryhmän atomit ovat tasossa ja atomien väliset sidoskulmat ovat n. 120°. Karbonyylisidos on lyhyempi kuin yksinkertainen C–O-sidos. Hiili-happi kaksoissidos on poolinen, johtuen hapen elektronegatiivisuudesta. Koska karbonyylihiilellä on positiivinen osittaisvaraus, se on molekyylin elektrofiilinen osa (Lewisin happo), johon nukleofiilit pyrkivät reagoimaan. Vastaavasti karbonyylihappella on negatiivinen osittaisvaraus ja se on molekyylin nukleofiilinen osa (Lewisin emäs). ==Reaktiivisuus== Karbonyyliryhmän happiatomi on elektronegatiivisempi kuin hiili, ja siksi se vetää elektroneja puoleensa ja tekee sidoksesta poolisen. Tämän vuoksi karbonyyliryhmän hiiliatomi on elektrofiilinen ja se voi reagoida nukleofiilien kanssa. Karbonyyliryhmän elektronegatiivinen happiatomi voi vastaavasti reagoida elektrofiilien, esimerkiksi protonin kanssa happamassa liuoksessa. Karbonyyliryhmän vieressä oleva alfa-vety on huomattavasti happamampi (noin 1030 kertaa) kuin tavallinen CH-sidos. Esimerkiksi asetaldehydin ja asetonin pKa-arvot ovat 16.7 ja 19. Amidit ovat kaikkein pysyvimpiä karbonyyliyhdisteitä, mikä johtuu typpi-hiili- ja hiili- happiatomien välisistä resonanssistabiloiduista sidoksista. Karbonyyliryhmä voidaan pelkistää hydridireagenssien, kuten NaBH4:n ja LiAlH4:n, avulla, sekä organometallireagenssien, kuten organolitiumreagenssien ja Grignardin reagenssien, avulla. Muita tärkeitä reaktioita: * Wolff–Kishner-pelkistys * Clemmensen-pelkistys * Muuttuminen tioasetaaliksi *Hemiasetaaliie ja hemiketaaliksien, ja lopulta asetaalien ja ketaalien muodostuminen * Reaktio ammoniakin ja primääristen tai sekundääristen amiinien kanssa muodostaa imiinejä * Reaktio hydroksyyliamiinin kanssa muodostaa oksiimeja * Reaktio syanidianionin kanssa muodostaa syanohydriinejä * Reaktio Tebben reagenssin ja fosfoniumylidin kanssa muodostaa alkeeneja. * Perkins-reaktio * Tishchenko- reaktio * Aldolikondensaatio * Cannizzaro-reaktio ==Muita orgaanisia karbonyyliyhdisteitä== *Urea *Karbamaatti ==Epäorgaanisia karbonyyliyhdisteitä== *Hiilidioksidi *Karbonyylisulfidi *Fosgeeni Luokka:Funktionaaliset ryhmät
Länsi-Uudenmaan pataljoona

Länsi-Uudenmaan pataljoona oli Suomen sisällissodan aikana toiminut valkoisten osasto, joka liikkui Uudenmaan ja Varsinais-Suomen pitäjissä huhti-toukokuussa 1918 puhdistamassa seutuja punaisista. Pataljoona koostui Pellingin taistelussa helmikuussa 1918 vangiksi jääneistä suojeluskuntalaisista, jotka oli Helsingin valtauksen jälkeen vapautettu sotavankeudesta. Länsi-Uudenmaan pataljoona suoritti muun muassa Vihdin teloitukset, Västankvarnin teloitukset sekä Perttulan teloitukset. Osastoa komensi vänrikki Edvard Ward ja komppanianpäälliköitä olivat Ivar Ståhle ja Ivar Hast. Länsi-Uudenmaan pataljoona syyllistyi tekoihin, jotka ovat nykykäsityksen mukaan selkeästi sotarikoksia. Se ampui muun muassa Tekla Åhl- ja Hilja Heino -nimiset naiset Västankvarnissa sotatuomari Erik Grotenfeltin käskystä. == Lähteet == Luokka:Valkoinen terrori Luokka:Suomen sisällissodan valkoiset erillisyksiköt Luokka:Inkoon historia Luokka:Uudenmaan historia Luokka:Vihdin historia